《次山房韵古意四首》
宋代·何梦桂

佳人藐中洲，倚竹翠袖寒。
捐玦属蹇修，脉脉一水间。
夜半下云属，逸驾炊可攀。
结言水为好，矢报念急难。
君有金错刀，我愧白玉盘。
终然盐梅心，死不易咸酸。
往事化蜩翼，徂生遗鼠肝。
永言岁寒心，寤擗长起叹。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。